**A jegyzőkönyvet készítette:** Név, NEPTUN

**A gyakorlat ideje, helye:**  Dátum, terem

**Gyakorlatvezető:**  Név

A jegyzőkönyvben csak a szükséges mértékű magyarázatot várjuk el. Ahol másképpen nincs jelezve, eredményközlés is elegendő. Képernyőképek bevágásához a Windows-ban található **Snipping Tool** eszköz használható, vagy az **Alt+PrtScr** billentyűkombinációval az aktuálisan fókuszált ablak teljes egésze másolható.

A hiányos vagy túl bőbeszédű megoldásokra vagy a teljes jegyzőkönyvre helyes megoldás esetén is pontlevonás adható!

A válaszokat a sárga dobozokba írja!

# Feladat 1 (0.5 pont)

Másoljon be egy képernyőképet arról, hogyan módosítja a Fiddler a proxy beállításokat a Windows proxy beállításai között és a *Telerik Fiddler Options* > *Connections* fülön!

Milyen ***porton*** és milyen ***IP címen*** történik a proxy-zás?

|  |
| --- |
|  |

# Feladat 2 (1 pont)

Másoljon be egy képernyőképet a kérés-válasz párosról, amelyet a böngésző az *aut.bme.hu* címre küldött! A válasz és a kérés is nyers (Raw) formátumban legyen látható!

Válaszolja meg az alábbi kérdéseket:

* Milyen státuszkóddal válaszolt a szerver a kérésre?
* Hány bájt méretű volt a teljes HTTP kérés?
* Hány bájt méretű válasz érkezett a szervertől?

|  |
| --- |
|  |

# Feladat 3 (0.5 pont)

Másolja be a nyers HTTP választ a fenti kérésre!

Hány releváns választ látunk a Fiddlerben (tipp: ha beírja a böngészőbe a *http://www.aut.bme.hu/* URL-t, akkor milyen URL-en töltődik be az oldal)?

|  |
| --- |
|  |

# Feladat 4 (0.5 pont)

Illesszen be egy képernyőképet a böngészőben megjelenő válaszról, a Network fülön látható időzítéssel!

Mennyi időt vett igénybe a kérés teljes kiszolgálása a kliens szempontjából?

Sikeres volt-e a kérés? Honnan derül ez ki?

|  |
| --- |
|  |

# Feladat 5 (1 pont)

Demonstrálja képernyőképekkel az alábbiakat:

* A szerverünk **sikeresen** elküld egy szöveges fájl a böngészőnek, az pedig megjeleníti annak tartalmát. Adja meg azt is, mennyi ideig tartott **az első bájt fogadása (TTFB - Time to First Byte)**, és **mennyi időbe telt maga a letöltés** - ezt a böngésző fejlesztői eszközök Network fülén olvashatjuk le.
* A szerver a megadott útvonalon nem talál fájlt, és **HTTP 404**-es **(Not Found)** státuszkódú üzenettel válaszol. Ehhez adjon meg egy URL-t, ahol nem található fájl, pl: http://localhost:8080/mobweb/index.html
* A szerver egyéb hibaesetre fut, és **500**-as (**Internal Server Error**) státuszkódú üzenettel válaszol. Ez akkor történik meg, ha a File.WriteAllBytes sor hibát dob, pl. üres útvonal esetén, tehát az http://localhost:8080/mobweb/ útvonalon.

|  |
| --- |
|  |

# Feladat 6 (0.5 pont)

Szemléltesse a dokumentum **részletes szemantikus körvonalát**! Az alábbi linken megadhatja az elkészült index.html fájlt, az így készült outline-ról készített képernyőképet másolja a jegyzőkönyvbe!

<https://hoyois.github.io/html5outliner/>

|  |
| --- |
|  |

# Önálló feladat (1 pont)

Az előadáson elhangzottak gyakorlásaként állítson össze egy űrlapot, mely megfelel az alábbi feltételeknek:

* Az űrlap az alábbi adatokat kéri be a felületen a felhasználótól (a \*-gal jelölt mezők kötelezően kitöltendők):
  + **Név\***: szöveges mező
  + **Jelszó\***: jelszó mező (nem látható karakterek – használd a "mobweb" jelszót szemléltetésre)
  + **Leírás**: szöveges mező, többsoros
  + **Születési dátum\***: dátum
  + **Nem**: fiú/lány/egyéb, legördülő menüből
  + **Lábméret**: szám, 0.5-ös léptékkel
  + **Kutya**: igen/nem, jelölőnégyzettel megadható
* Minden mezőhöz tartozzon egy címke is, amely tőle balra helyezkedjen el! A címkére kattintva a fókusz kerüljön a releváns mezőbe! Az egyes mezők egymás alatt helyezkedjenek el!
* Legyen egy Küldés feliratú gomb, amely az adatokat a saját szerverünknek küldi!
* Készítsen képernyőképet tetszőleges böngészőben a teljesen kitöltött űrlapról, amin pontosan egy validációs hiba található!
* Demonstrálja Fiddlerrel és a böngésző Network fülének segítségével az űrlapadatok elküldésének tényét GET és POST igék használatával is! Mi a különbség az adatok küldésében GET és a POST használatakor (a HTTP kérés melyik részében utazik az adat)?

**Tipp:**

Szükséges elemek: form, label, input, select, option, textarea.

Szükséges attribútumok: action, method, type, id, for, name, value, step, required.

|  |
| --- |
|  |